b'\n_START_ARTICLE_\nZoo (roman)\n_START_SECTION_\nVsebina\n_START_PARAGRAPH_\nGlavni lik je sedemnajstletna najstnica Ruby, ki se rada sprehaja\xc2\xa0\xc2\xbbpo robu\xc2\xab. Je upornica brez razloga, ki misli, da so njene te\xc5\xbeave najve\xc4\x8dje in nere\xc5\xa1ljive. Skregana je s celim svetom. Rubyino najljub\xc5\xa1e mesto za spro\xc5\xa1\xc4\x8danje je mestni \xc5\xbeivalski vrt, v katerem prebiva, poleg drugih \xc5\xbeivali, tudi tiger Pan, na katerega je Ruby zelo navezana, saj misli, da le on razume njene te\xc5\xbeave._NEWLINE_\xc5\xbdivi v enostar\xc5\xa1evski dru\xc5\xbeini z mamo Dano, ki nanjo nima posebnega vpliva. Zato se Dana odlo\xc4\x8di, da bo Ruby poslala k o\xc4\x8detu Vekoslavu, ki vseh sedemnajst let ni skrbel zanjo, a se sedaj \xc5\xbeeli pokesati. Ruby se sprva z vso mo\xc4\x8djo upira, saj nikakor ne \xc5\xbeeli \xc5\xbeiveti pri tujcu, ki ga toliko \xc4\x8dasa ni niti malo skrbelo za lastno h\xc4\x8der. A \xc4\x8dez \xc4\x8das spozna, da Vekoslavu le ni vseeno zanjo. Po\xc4\x8dasi se nave\xc5\xbeeta drug na drugega. Ker pa nesre\xc4\x8da nikoli ne po\xc4\x8diva, Vekoslav izgubi \xc5\xbeivljenje v boju z rakom. Ruby je zelo \xc5\xbealostna, saj o\xc4\x8de umre ravno takrat, ko je \xc5\xbee kazalo, da se je med njima vzpostavil lep odnos. Ruby oporo najde v fantu Sebastjanu z vzdevkom Kratki, s katerim postaneta dobra prijatelja in kasneje par.'